《四安乘舟上安吉州》
宋代·董嗣杲

日出雪意消，云敛万山紫。
水步发船人，相竞更填委。
驰担苦多虞，买渡须谨始。
向来受摧挫，至今失料理。
溪南树阴开，沙上鸿声起。
独行良辛苦，淹留叹行李。
寘恨复怜生，归欤安坎止。
奔程入湖城，渺茫东门水。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。